
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma "Zaķi" Baldones pagastā, Ķekavas novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.
1.2. Mērķis
Mērķa apraksts
     Ministru kabineta rīkojuma projekts paredz projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” (turpmāk – Rail Baltica projekts) īstenošanai no privātpersonas atsavināt nekustamā īpašuma “Zaķi” Baldones pagastā, Ķekavas novadā (kadastra Nr. 8025 002 0084), daļu – zemes vienību (zemes vienības kadastra apzīmējums 8025 002 0642) 0,03 ha platībā, zemes vienību (zemes vienības kadastra apzīmējums 8025 002 0643) 0,2436 ha platībā un dzīvojamo māju (būves kadastra apzīmējums 8025 002 0084 001).
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
     Īstenojot Rail Baltica projektu, nepieciešams atsavināt īpašniekam piederoša nekustamā īpašuma “Zaķi” Baldones pagastā, Ķekavas novadā (nekustamā īpašuma kadastra Nr. 8025 002 0084) (turpmāk – Nekustamais īpašums) sastāvā esošo zemes vienību (zemes vienības kadastra apzīmējums 8025 002 0642) 0,03 ha platībā, zemes vienību (zemes vienības kadastra apzīmējums 8025 002 0643) 0,2436 ha platībā (turpmāk – Zemes vienības) un dzīvojamo māju (būves kadastra apzīmējums 8025 002 0084 001) (turpmāk kopā – Nekustamā īpašuma daļa).
     Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica” noteikts nacionālo interešu objekta statuss.
      Saskaņā ar pilnsabiedrības “RB Latvija” veiktās izpētes “Eiropas standarta platuma dzelzceļa līnijas Rail Baltica Latvijas posma detalizēta tehniskā izpēte un ietekmes uz vidi novērtējums” tehniskajiem risinājumiem un to detalizāciju būvprojektā Rail Baltica trases robeža skar Nekustamā īpašuma daļu.
      Rail Baltica projekta īstenošanai nepieciešams atsavināt Nekustamā īpašuma daļu – zemes vienību (zemes vienības kadastra apzīmējums 8025 002 0642) 0,03 ha platībā, kas ir nepieciešama Rail Baltica projekta valsts ceļa pārbūvei, zemes vienību (zemes vienības kadastra apzīmējums 8025 002 0643) 0,2436 ha platībā, kas ir nepieciešama pašvaldības nozīmes autoceļu izbūvei un uz atsavināmās zemes vienības (zemes vienības kadastra apzīmējums 8025 002 0642) 0,03 ha platībā daļēji esošu būvi – dzīvojamo māju (būves kadastra apzīmējums 8025 002 0084 001).
      Nekustamā īpašuma daļa tiek atsavināta publiskās lietošanas dzelzceļa transporta infrastruktūras projekta attīstībai un atbilstoši akciju sabiedrības “RB Rail AS” (turpmāk – RB Rail AS) sniegtajai informācijai par būvprojekta tehniskajiem risinājumiem un projektēto autoceļu nozīmi, atsavināšana ir vienīgais veids šī mērķa sasniegšanai, ievērojot likuma “Par autoceļiem” 4. panta regulējumu.
Problēmas un risinājumi
Problēmas apraksts
      Nekustamais īpašums reģistrēts Rīgas rajona tiesas Baldones pagasta zemesgrāmatas nodalījumā Nr. 100000125190. Īpašuma tiesības uz Nekustamo īpašumu nostiprinātas fiziskai personai (turpmāk – Nekustamā īpašuma īpašnieks).
      Nekustamais īpašums sastāv no četrām zemes vienībām – 1) zemes vienības (zemes vienības kadastra apzīmējums 8025 002 0642) 0,03 ha platībā; 2) zemes vienības (zemes vienības kadastra apzīmējums 8025 002 0643) 0,2436 ha platībā; 3) zemes vienības (zemes vienības kadastra apzīmējums 8025 002 0644) 2,03 ha platībā; 4) zemes vienības (zemes vienības kadastra apzīmējums 8025 002 0645) 0,8964 ha platībā un četrām būvēm – 1) dzīvojamā māja (būves kadastra apzīmējums 8025 002 0084 001); 2) palīgēka (būves kadastra apzīmējums 8025 002 0084 002); 3) palīgēka (būves kadastra apzīmējums 8025 002 0084 003); 4) palīgēka (būves kadastra apzīmējums 8025 002 0084 004). Nekustamajam īpašumam Zemesgrāmatā nav reģistrētas hipotēkas vai ķīlas tiesības, nav reģistrētas piedziņas atzīmes, nomas un apbūves tiesības. Nekustamais īpašums nav apgrūtināts ar lietu tiesībām.
      Saskaņā ar Nekustamā īpašuma kadastra informācijas sistēmas datiem (turpmāk – Kadastra informācijas sistēma) – nekustamais īpašums "Zaķi" Baldones pagastā, Ķekavas novadā, kadastra Nr. 8025 002 0084, sastāv no četrām zemes vienībām – 1) zemes vienības (zemes vienības kadastra apzīmējums 8025 002 0642) 0,03 ha platībā; 2) zemes vienības (zemes vienības kadastra apzīmējums 8025 002 0643) 0,2436 ha platībā; 3) zemes vienības (zemes vienības kadastra apzīmējums 8025 002 0644) 2,03 ha platībā; 4) zemes vienības (zemes vienības kadastra apzīmējums 8025 002 0645) 0,8964 ha platībā un četrām  būvēm – 1) dzīvojamā māja (būves kadastra apzīmējums 8025 002 0084 001); 2) kūts (būves kadastra apzīmējums 8025 002 0084 002); 3) pagrabs (būves kadastra apzīmējums 8025 002 0084 003); 4) pirts (būves kadastra apzīmējums 8025 002 0084 004). Būves  ar kadastra apzīmējumiem 8025 002 0084 002, 8025 002 0084 003 un 8025 002 0084 004 atrodas uz atlikušās (neatsavināmās) zemes vienības (zemes vienības kadastra apzīmējums 8025 002 0645) 0,8964 ha platībā un līdz ar to netiek atsavinātas.
      Saskaņā ar Kadastra informācijas sistēmas datiem atsavināmās:
- zemes vienības (zemes vienības kadastra apzīmējums 8025 002 0642) platība ir 0,03 ha, tās lietošanas mērķis “Zeme dzelzceļa infrastruktūras zemes nodalījuma joslā un ceļu zemes nodalījuma joslā”. Platības sadalījums pa lietošanas veidiem – 1) lauksaimniecībā izmantojamās zemes platība – 0,02 ha; 2) zemes zem ēkām platība – 0,01 ha. Zemes vienībai Kadastra informācijas sistēmā ir reģistrēti apgrūtinājumi – 1) ekspluatācijas aizsargjoslas teritorija gar elektrisko tīklu kabeļu līniju – 0,0045 ha; 2) ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0008 ha.
- zemes vienības (zemes vienības kadastra apzīmējums 8025 002 0643) platība ir 0,2436 ha, tās lietošanas mērķis “Zeme dzelzceļa infrastruktūras zemes nodalījuma joslā un ceļu zemes nodalījuma joslā”. Platības sadalījums pa lietošanas veidiem – lauksaimniecībā izmantojamās zemes platība - 0,2436 ha. Zemes vienībai Kadastra informācijas sistēmā ir reģistrēti apgrūtinājumi – 1) lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0404 ha; 2) ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,0404 ha.
      Atbilstoši Aizsargjoslu likumā noteiktajam, lai ievērotu ar attiecīgās aizsargjoslas veidu noteiktos ierobežojumus un aizsargātu objektus vai arī vidi un cilvēkus, pēc Nekustamā īpašuma daļas atsavināšanas attiecībā uz tā turpmāko izmantošanu būs ievērojami normatīvajos aktos noteiktie ierobežojumi un Rail Baltica projekta īstenošanai nepieciešamo būvdarbu izpildē būs ievērojami vispārējie un speciālie būvnoteikumi, kas noteic pienākumu pie būvdarbu ieceres dokumentācijas izstrādes saņemt atbildīgo institūciju (valsts institūciju) un inženiertīklu īpašnieku tehniskos noteikumus, tai skaitā arī vietējās pašvaldības saskaņojumu, ja to paredz saistošie noteikumi.
     Ņemot vērā, ka Zemes vienības ir apgrūtinātas ar ekspluatācijas aizsargjoslām gar elektrisko tīklu kabeļu līniju, pazemes elektronisko sakaru tīklu līniju un elektrisko tīklu gaisvadu līniju ārpus pilsētām un ciemiem, saskaņā ar Aizsargjoslu likuma normām par darbības ierobežojumiem būvdarbi šāda veida teritorijās nav aizliegti, bet to veikšanai ir nepieciešams saņemt saskaņojumu no atbildīgās valsts iestādes vai arī no aizsargjoslas izveidotāja – attiecīgā objekta īpašnieka vai valdītāja.
       Tādējādi secināms, ka Zemes vienībām noteiktie apgrūtinājumi ietekmēs Rail Baltica projekta ietvaros veicamos būvdarbus veidā, kas paredz papildus nosacījumu iekļaušanu būvdarbu risinājumos un to izpildes ievērošanu būvdarbu procesa laikā.
       Nodalot Rail Baltica projektam nepieciešamās Zemes vienības, veidojas atlikusī (neatsavināmā) zemes vienība (zemes vienības kadastra apzīmējums 8025 002 0644) 2,03 ha platībā un atlikusī (neatsavināmā) zemes vienība (zemes vienības kadastra apzīmējums 8025 002 0645) 0,8964 ha platībā uz kuras atrodas - 1) dzīvojamā māja (būves kadastra apzīmējums 8025 002 0084 001 (daļēji atrodas arī uz atsavināmās zemes vienības (zemes vienības kadastra apzīmējums 8025 002 0642) 0,03 ha platībā); 2) palīgēka (būves kadastra apzīmējums 8025 002 0084 002); 3) palīgēka (būves kadastra apzīmējums 8025 002 0084 003); 4) palīgēka (būves kadastra apzīmējums 8025 002 0084 004). Dzīvojamās mājas (būves kadastra apzīmējums 8025 002 0084 001) daļēja atrašanās uz atlikušās (neatsavināmās) zemes vienības (zemes vienības kadastra apzīmējums 8025 002 0645) 0,8964 ha platībā neietekmē tās atsavināšanas procesu. Izstrādātie Rail Baltic projekta risinājumi skar šo būvi, līdz ar to tā ir atsavināma un Rail Baltic projekta realizācijas gaitā tiks pilnībā nojaukta.
       Ķekavas novada pašvaldība 2024. gada 2. jūlija atzinumā Nr. 1-7.1/24/1923 ir darījusi zināmu, ka atlikusī zemes vienība (zemes vienības kadastra apzīmējums 8025 002 0644) 2,03 ha platībā (pirms zemes kadastrālās uzmērīšanas darbu pabeigšanas zemes vienības (zemes vienības kadastra apzīmējums 8025 002 0084) daļa 2,0916 ha platībā) atbilst Ķekavas novada domes 2023. gada 22. marta saistošajiem noteikumiem Nr. SN-TPD-2/2023 “Teritorijas izmantošanas un apbūves noteikumi un grafiskā daļa” prasībām par minimālo platību jaunveidojamām zemes vienībām un turpmāk ir izmantojama patstāvīgi.
      Sākotnēji Ķekavas novada pašvaldība 2024. gada 2. jūlija atzinumā Nr. 1-7.1/24/1923 darīja zināmu, ka atlikusī zemes vienība (zemes vienības kadastra apzīmējums 8025 002 0645) 0,8964 ha platībā (pirms zemes kadastrālās uzmērīšanas darbu pabeigšanas zemes vienības (zemes vienības kadastra apzīmējums 8025 002 0084) daļa 0,9139 ha platībā) neatbilst Ķekavas novada domes 2023. gada 22. marta saistošajiem noteikumiem Nr. SN-TPD-2/2023 “Teritorijas izmantošanas un apbūves noteikumi un grafiskā daļa” prasībām par minimālo platību jaunveidojamām zemes vienībām un turpmāk nav izmantojama patstāvīgi. Atbilstoši Ministru kabineta 2013. gada 30. aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” 65. punktā noteiktajam – lauku teritorijās jaunveidojamās zemes vienības minimālā platība ir 2 ha.
Viedās administrācijas un reģionālās attīstības ministrijas (turpmāk – Ministrija) 2024. gada 15. oktobrī vēstulē Nr. 1-13/6154 Ministrija pauž viedokli, ka nepiekrīt Ķekavas novada pašvaldības viedoklim Ministru kabineta 2013. gada 30. aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” un Ministru kabineta 2018. gada 13. februāra noteikumu Nr. 91 “Noteikumi par nacionālo interešu objekta – Eiropas standarta platuma publiskās lietošanas dzelzceļa infrastruktūras Rail Baltica – teritorijas izmantošanas nosacījumiem” normu piemērošanā, veicot zemes vienību turpmāko izmantošanas iespēju izvērtēšanu. Ministrijas ieskatā saskaņā ar noteikumiem Nr. 240 prasība par jaunveidojamās zemes vienības minimālo platību 2 ha lauku teritorijās nav attiecināma uz zemes vienībām, kas nepieciešamas esošo būvju apsaimniekošanai un zemes vienībām, kas nepieciešamas inženierbūvju izbūvei vai uzturēšanai. Līdz ar to atlikusī zemes vienība (zemes vienības kadastra apzīmējums 8025 002 0645) 0,8964 ha platībā turpmāk ir izmantojama patstāvīgi un nav atsavināma.
      Nekustamā īpašuma īpašnieks ir pieteicis prasījumus – 1) kompensēt esošā žoga un metāla konstrukcijas vārtu pārvietošanas izmaksas; 2) mainīt piekļuves risinājumus atlikušajai (neatsavināmajai) zemes vienībai (zemes vienības kadastra apzīmējums 8025 002 0644)  2,03 ha platībā un atlikušajai (neatsavināmajai) zemes vienībai (zemes vienības kadastra apzīmējums 8025 002 0645) 0,8964 ha platībā; 3) par esošās meliorācijas sistēmas funkcionēšanas nodrošināšanu; 4) par atlikušās zemes vienību vērtības samazinājumu tā konfigurācijas maiņas dēļ.
       Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu, kā arī aprēķina atlīdzības apmēru par servitūta tiesību izlietošanu un to izmaksā nekustamā īpašuma īpašniekam” 36.1. apakšpunktu, Satiksmes ministrija ar 2026. gada 7. maija lēmumu Nr. 03.1-14/1439 apstiprināja taisnīgas atlīdzības apmēru par nekustamā īpašuma “Zaķi” Baldones pagastā, Ķekavas novadā, kadastra Nr. 8025 002 0084, daļas – zemes vienības (zemes vienības kadastra apzīmējums 8025 002 0642) 0,03 ha platībā, zemes vienības (zemes vienības kadastra apzīmējums 8025 002 0643) 0,2436 ha platībā un dzīvojamā mājas (būves kadastra apzīmējums 8025 002 0084 001), atsavināšanu nosakot to - 60 632,39 EUR (sešdesmit tūkstoši seši simti trīsdesmit divi euro un 39 centi), kas sastāv no:
1) atsavināmo zemes vienību (zemes vienības ar kadastra apzīmējumiem 8025 002 0642 un 8025 002 0643) tirgus vērtības 4 760,64 EUR (četri tūkstoši septiņi simti sešdesmit euro un 64 centi), kas sastāv no:
- zemes vienības (zemes vienības kadastra apzīmējums 8025 002 0642) 0,03 ha platībā tirgus vērtība 522,00 EUR (pieci simti divdesmit divi euro) jeb 1,74 EUR par vienu zemes kvadrātmetru;
- zemes vienības (zemes vienības kadastra apzīmējums 8025 002 0643) 0,2436 ha platībā tirgus vērtība 4 238,64 EUR (četri tūkstoši divi simti trīsdesmit astoņi euro un 64 centi) jeb 1,74 EUR par vienu zemes kvadrātmetru;
2) uz atsavināmās zemes vienības (zemes vienības kadastra apzīmējums 8025 002 0642) 0,03 ha platībā esošās būves - dzīvojamās mājas (būves kadastra apzīmējums 8025 002 0084 001) tirgus vērtība 55 871,75 EUR (piecdesmit pieci tūkstoši astoņi simti septiņdesmit viens euro un 75 centi) jeb 905,54 EUR par vienu būves kvadrātmetru.
       Izvērtējot Nekustamā īpašuma īpašnieka prasījumus, ir norādīts:
-prasījums mainīt piekļuves risinājumus (piekļuvju atrašanās vietas) atlikušajai (neatsavināmajai) zemes vienībai (zemes vienības kadastra apzīmējums 8025 002 0644)  2,03 ha platībā un atlikušajai (neatsavināmajai) zemes vienībai (zemes vienības kadastra apzīmējums 8025 002 0645)  0,8964 ha platībā – ir ņemts vērā. Akciju sabiedrība RB Rail AS ir iesniegusi tehniskos risinājumus, kas paredz mainīt šo piekļuvju vietas, tādā veidā izpildot īpašnieka lūgumu;
- prasījums par esošās meliorācijas sistēmas funkcionēšanas nodrošināšanu – saskaņā ar akciju sabiedrības RB Rail AS, kas ir atbildīga par Rail Baltica trases projektēšanu, sniegto informāciju, Rail Baltica projekta ietvaros meliorācijas sistēmas darbība nodrošināma atbilstoši sabiedrības ar ierobežotu atbildību “Zemkopības ministrijas nekustamie īpašumi” izdotajiem tehniskajiem noteikumiem, kuri paredz, ka meliorācijas sistēmas darbība nedrīkst tikt pasliktināta vai traucēta. Projektējot un pārbūvējot esošo meliorācijas sistēmu, par projektēšanu atbildīgā un par būvdarbiem atbildīgā institūcija nodrošinās Nekustamā īpašuma īpašniekam piederošās atlikušās (neatsavināmās) zemes vienības (zemes vienības kadastra apzīmējums 8025 002 0644) 2,03 ha platībā esošo likumīgi izbūvētās meliorācijas sistēmas funkcionalitātes saglabāšanu un tās darbības nepasliktināšanu;
- prasījums par atlikušo zemes vienību vērtības samazinājumu tā konfigurācijas maiņas dēļ – sertificēts nekustamā īpašuma vērtētājs informāciju par atlikušās (neatsavināmās) zemes vienības (zemes vienības kadastra apzīmējums 8025 002 0644) 2,03 ha platībā un atlikušās (neatsavināmās) zemes vienības (zemes vienības kadastra apzīmējums 8025 002 0645) 0,8964 ha platībā konfigurācijas un apjoma izmaiņām ir izvērtējis un secinājis, ka to vērtības samazinājums netiek konstatēts;
- prasījums par esošā žoga un metāla konstrukcijas vārtu pārvietošanas izmaksu kompensēšanu – atbilstoši Likumā un Ministru kabineta noteikumu 2. punktā noteiktajam prasījums būs izskatāms un izdevumi būs sedzami to faktiskajā apmērā atbilstoši dokumentāliem pierādījumiem par šādu darbu veikšanu un faktiskām pārvietošanas izmaksām, nepārsniedzot sertificēta nekustamā īpašuma vērtētāja noteiktās vidējās tirgus izmaksas par šādiem darbiem 800,00 EUR (astoņi simti euro).
      Ņemot vērā, ka tiek atsavināta dzīvojamā māja, tika izvērtēts, vai atlīdzība būtu palielināma atbilstoši Likuma 22. panta ceturtajā daļā noteiktajam, kas paredz, ja nekustamais īpašums, kas tiek atsavināts sabiedrības vajadzībām, ir šā nekustamā īpašuma īpašniekam vienīgā piederošā dzīvojamā telpa, kurā viņš paziņojuma nosūtīšanas dienā dzīvo, institūcija palielina atlīdzību par pieciem procentiem no nekustamā īpašuma tirgus vērtības. Konstatēts, ka Nekustamā īpašuma īpašniekam pieder arī cits nekustamais īpašums – dzīvokļa īpašums, kas ir ierakstīts Rīgas rajona tiesas Jūrmalas pilsētas zemesgrāmatas nodalījumā Nr. 7250-35. Saskaņā ar zemesgrāmatas datiem īpašuma tiesības uz dzīvokļa īpašumu ir iegūtas 2004. gada 15. janvārī. Līdz ar to atsavināšanas paziņojuma nosūtīšanas dienā – 2024. gada 11. jūlijā, atsavināmā dzīvojamā māja (būves kadastra apzīmējums 8025 002 0084 001) nav Nekustamā īpašuma īpašniekam vienīgā piederošā dzīvojamā telpa, un nav pamata veikt atlīdzības palielināšanu par pieciem procentiem.
      No Nekustamā īpašuma īpašnieka nav saņemta piekrišana Nekustamā īpašuma daļas atsavināšanai un atlīdzības apmēram.
      Saskaņā ar Likuma 27. panta pirmajā un otrajā daļā noteikto Nekustamā īpašuma īpašniekam ir tiesības apstrīdēt Satiksmes ministrijas noteikto atlīdzības apmēru.
      Ja netiks noslēgts pirkuma līgums par Nekustamā īpašuma daļas labprātīgu atsavināšanu, tiks virzīts likumprojekts par Nekustamā īpašuma daļas piespiedu atsavināšanu sabiedrības vajadzībām.
      Pēc Nekustamā īpašuma daļas atsavināšanas Satiksmes ministrija normatīvajos aktos noteiktajā kārtībā nostiprinās īpašuma tiesības uz Nekustamā īpašuma daļu zemesgrāmatā uz valsts vārda Satiksmes ministrijas personā.
      Saskaņā ar Dzelzceļa likuma pārejas noteikumu 53. punktu Satiksmes ministrija atsavināto Nekustamā īpašuma daļu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai.
      Rail Baltica projekta īstenošanas ietvaros pēc būvdarbu pabeigšanas un inženierbūves nodošanas ekspluatācijā plānots attiecīgo izveidoto nekustamo īpašumu – zemes vienību un uz tās izbūvēto pašvaldības nozīmes autoceļu – nodot pašvaldības īpašumā. Satiksmes ministrija šobrīd strādā pie risinājuma (attiecīgu grozījumu normatīvajos aktos un/vai informatīvā ziņojuma sagatavošana un iesniegšana izskatīšanai valdībā par esošo situāciju), lai nākotnē pēc pašvaldības nozīmes ceļa izbūves šāda veida ceļš (autoceļš) ar visiem tā kompleksā ietilpstošajiem elementiem būtu nododams pašvaldības īpašumā, jo, ievērojot Publiskas personas mantas atsavināšanas likuma 42. panta pirmās daļas un likuma "Par autoceļiem" 4. panta trešās daļas tiesisko regulējumu, pašvaldību nozīmes ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums. Likuma "Par autoceļiem" 4. panta pirmā daļa noteic, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums.
Risinājuma apraksts
      Ministru kabineta rīkojuma projekts paredz atsavināt nekustamā īpašuma “Zaķi” Baldones pagastā, Ķekavas novadā, kadastra Nr. 8025 002 0084 (nekustamā īpašuma kadastra Nr. 8025 002 0084) daļu – zemes vienību (zemes vienības kadastra apzīmējums 8025 002 0642) 0,03 ha platībā un zemes vienību (zemes vienības kadastra apzīmējums 8025 002 0643) 0,2436 ha platībā un dzīvojamo māju (būves kadastra apzīmējums 8025 002 0084 001).
Vai ir izvērtēti alternatīvie risinājumi?
Jā
Apraksts
      Nekustamā īpašuma daļa tiek atsavināta transporta infrastruktūras attīstībai un atsavināšana ir vienīgais veids šī mērķa sasniegšanai.
      Likuma "Par autoceļiem" 4. panta pirmā daļa noteic, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, savukārt šā panta trešā daļa noteic, ka pašvaldību ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums.
Vai ir izvērtēts prasību un izmaksu samērīgums pret ieguvumiem?
Jā
Apraksts
Taisnīga atlīdzība par Nekustamā īpašuma daļu aprēķināta un apstiprināta, ievērojot normatīvajos aktos noteikto kārtību.
1.4. Izvērtējumi/pētījumi, kas pamato TA nepieciešamību
Nosaukums
-
Apraksts
Nekustamā īpašuma daļas nepieciešamība sabiedrības vajadzībām konstatēta Rail Baltica projekta īstenošanas ietvaros izstrādātajos detalizētajos tehniskajos risinājumos būvprojektā.
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
     Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai.
Rīkojuma projektā risinātie jautājumi tiešā veidā skar Nekustamā īpašuma īpašnieku, kuram piederošā Nekustamā īpašuma daļa atsavināma sabiedrības vajadzībām.
     Rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus.
Juridiskās personas
Jā
Ietekmes apraksts
     Nekustamā īpašuma daļa ir nepieciešama  transporta infrastruktūras attīstībai – Rail Baltica projekta īstenošanai.
     Rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus, piemēram, pārvadātājus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
     Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai. Rail Baltica projekta ietvaros īstenojamie transporta infrastruktūras uzlabojumi un jaunas izbūves veicinās attiecīgā reģiona un valsts ekonomisko izaugsmi.
2.2.2. uz nozaru konkurētspēju:
Jā
Ietekmes apraksts
     Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai, kas labvēlīgi ietekmēs citas tautsaimniecības nozares, radot iespējas palielināt eksporta apjomu un ātrumu.
2.2.3. uz uzņēmējdarbības vidi:
Jā
Ietekmes apraksts
      Rīkojuma projekta tiesiskais regulējums nākotnē varētu ietekmēt uzņēmējdarbības vidi, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.2.4. uz mazajiem un vidējiem uzņēmējiem:
Jā
Ietekmes apraksts
     Rīkojuma projekta tiesiskais regulējums nākotnē varētu radīt labvēlīgu vidi mazās un vidējās uzņēmējdarbības attīstībai.
2.2.5. uz konkurenci:
Jā
Ietekmes apraksts
     Rīkojuma projekta tiesiskais regulējums nākotnē varētu radīt labvēlīgu vidi konkurences attīstībai gan Latvijā, gan ārpus tās, ņemot vērā Rail Baltica projekta pārnacionālo nozīmi.
2.2.6. uz nodarbinātību:
Jā
Ietekmes apraksts
      Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, tostarp nodarbinātību un darbaspēka migrācijas iespējas, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
     Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
     Izdevumi, kas saistīti ar Nekustamā īpašuma sadalīšanu un pirkšanu un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2023. gada 16. oktobrī starp RB Rail AS un Eiropas Klimata, infrastruktūras un vides izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
     Atbilstoši Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
     Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota.

     Projekta izstrādē iesaistītās institūcijas – Satiksmes ministrija un SIA "Eiropas Dzelzceļa līnijas".
6.4. Cita informācija
Cita informācija
     Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
SIA "Eiropas dzelzceļa līnijas"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
     Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
    Rīkojuma projekts ietekmē transporta infrastruktūru un tās attīstību.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
     Rīkojuma projekts ietekmē transporta infrastruktūru un tās attīstību.
8.1.6. uz vidi
Vai projekts skar šo jomu?
Jā
Apraksts
      Uzturot un veicot dzelzceļa un autoceļu attīstību, tā tiek veidota atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
      Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic Rīkojuma projekta un anotācijas vērtēšanu.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

